BG Официален вестник на Европейския съюз C 107/18

Информация, която държавите-членки съобщават относно държавна помощ, предоставена в съответствие с Регламент (ЕО) № 1857/2006 на Комисията за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти, и за изменение на Регламент (ЕО) № 70/2001

2009/C 107/05

Помощ №: XA 34/09

Държава-Членка: Франция

Регион: Департамент Saone-Et-Loire

Наименование на схемата за помощ: Aide relative aux pertes entraînées par la fièvre catarrhale ovine (FCO) dans les élevages ovins et caprins de Saône-et-Loire.

Правно основание:

— Art L 1511-2-3-5 du Code général des collectivités territoriales,

— Arrêté du 15 décembre 2008 du ministère de l’agriculture et de la pêche modifiant l’arrêté du 1er avril 2008 définissant les zones réglementées relatives à la fièvre catarrhale ovine,

— Délibération du Conseil général de Saône et Loire du 20 novembre 2008.

Планирани годишни разходи по схемата: 200 000 EUR

Максимален интензитет на помощта: 100 %

Размерът на помощта, предоставяна от департамент Saône et Loire, е от 25 до 75 EUR за животно в зависимост от характеристиките на животното (мъжко, женско, регистрирано или нерегистрирано), умряло или заклано вследствие на болестта „син език“.

Максималният интензитет на помощта е 100 %.

Сумите, получени по застрахователни схеми, ще се вземат под внимание, когато се проверява спазването на интензитета на помощта.

Помощта ще се изплаща на животновъдите, ако отговарят на следните условия:

помощта е за поява на огнища на болестта „син език“, обявени през 2007 г. и 2008 г.,

получават премията за овце и кози,

получили са здравно обезщетение от френското правителство за умрелите или заклани животни,

задължават се да заменят добитъка си. Срокът на валидност на покупките е от 1 юли 2007 г. до 30 юни 2009 г.

Дата на въвеждане: От датата на получаване на потвърждението от Европейската комисия, но не по-рано от 16 февруари 2009 г.

Продължителност на схемата: До 2009 г. предмет на промени в европейските правила и наличието на бюджетни средства.

Цел на помощта: Помощта е предназначена за компенсиране на животновъдите на овце и кози, чиито стада са били силно засегнати от болестта „син език“, като се улесни закупуването или замяната на животни, за да се възстанови броя животни за разплод до броя им преди появата на болестта.

Помощта ще бъде строго ограничен до загуби, причинени от болестта „син език“, огнищата на която са били официално признати от френските обществени здравни власти и които ще бъдат част от изготвената обществена регионална програма.

Разходите, допустими за помощ на равнище департамент, както е описано по-горе, отговарят на условията за помощ в съответствие с член 10, параграф 2 от Регламент (ЕО) № 1857/2006 на Комисията от 15 декември 2006 година.

Обхванат сектор (обхванати сектори): Животновъдство – отглеждане на овце и кози

Име и адрес на органа, предоставящ помощта:

Monsieur Le President Du Conseil General De Saone-Et-Loire Direction de l’Equipement rural et de l’agriculture Service des Affaires Agricoles Espace Duhesme — 18 rue de Flacé 71026 Macon Cedex 9 FRANCE

Адрес на електронната страница: http://www.cg71.fr/jahia/webdav/site/internet_cg71/shared/Missions/Agriculture/Aides%20exemptees%20CE/Texte_integral_FCO.pdf

Помощ №: XA 43/09

Държава-членка: Испания

Регион: Principado de Asturias

Наименование на схемата за помощ или име на дружеството получател на индивидуалната помощ: Asociación de Criadores de Oveya Xalda de Asturias (ACOXA)

Правно основание: Convenio de colaboración entre el Gobierno del Principado de Asturias y la Asociación de Criadores de Oveya Xalda de Asturias (ACOXA) para el desarrollo del programa de conservación de la raza autóctona asturiana Oveya Xalda durante el trienio 2009-2011.

Планирани годишни разходи за схемата или общ размер на индивидуалната помощ, предоставена на дружеството: Максималният размер на помощта за предоставяне по схемата за всяка година е:

Максимален интензитет на помощта: Максималният интензитет на помощта за предоставяне по всяко едно направление на програмата за действие, осъществявана от получателя на помощта, е:

Дата на въвеждане: От датата на публикуване на регистрационния номер на заявлението за освобождаване на уебсайта на Генерална дирекция „Земеделие и развитие на селските райони“ на Комисията.

Срок на схемата или на предоставената индивидуална помощ: до 31 декември 2011 г.

Цел на помощта: Изпълнение на програмата за запазване на местната порода овце Xalda

Прилагат се следните членове от Регламент (ЕО) № 1857/2006:

Член 15. Предоставяне на техническа помощ в селскостопанския сектор. Приемливи разходи: разходи за организиране на програми за обучение на животновъди, разходи за консултантски услуги, предоставяни от трети лица, разходи за организиране на форуми за обмен на знания, състезания и изложения, разходи за публикации.

Член 16. Подпомагане на животновъдния сектор. Приемливи разходи: разходи за водене на родословна книга.

Обхванат сектор (обхванати сектори): овцевъдство

Наименование и адрес на органа, предоставящ помощта:

Consejería de Medio Rural y Pesca del Principado de Asturias C/Coronel Aranda, s/n, 4a planta E-33071 Oviedo (Asturias) ESPAÑA

Интернет адрес: текстът на споразумението за сътрудничество е наличен в сайта www.asturias.es на адрес:

http://www.asturias.es/Asturias/descargas/CONVENIOS%20GANADERIA/ACOXA%2009%20convenio.pdf

Друга информация: —

Luis Miguel ALVAREZ MORALES El director general de ganadería y agroalimentación

Помощ №: XA 48/09

Държава-членка: Естония

Регион: Естония

Наименование на схемата за помощ или име на дружеството получател на индивидуалната помощ: Põllumajandusloomade aretustoetus

Правно основание:

1. Maaelu ja põllumajandusturu korraldamise seaduse § 3 lg 2 p 2, § 7 lg 1 p 3, § 11 (RTI, 18.7.2008, 33, 202);

2. Põllumajandusministri 18.1.2005.a määrus nr 6 „Põllumajandusloomade aretustoetuse saamiseks esitatavad nõuded ning toetuse taotlemise ja taotluse menetlemise kord”

Годишни разходи, планирани по схемата, или общ размер на индивидуалната помощ, отпусната на дружеството: 20 000 000 EEK годишно

Максимален интензитет на помощта: Максимум 70 %

Дата на изпълнение: 15.2.2009 г.

Срок на схемата или индивидуалната помощ: от 15 февруари 2009 г. до 31 декември 2011 г.

Цел на помощта: Животновъдство.

Помощта се отпуска в съответствие с член 16 от Регламент (ЕО) № 1857/2006.

Приемливи са разходите за водене на регистри на стадата или родословни книги, извършване на тестове за продуктивност и оценка на генетичната стойност.

Помощта се предоставя под формата на субсидирани услуги и не включва преки парични плащания на производителите.

Обхванат сектор (обхванати сектори): Отглеждане на едър рогат добитък, коне, овце и домашни птици (NACE код A104).

Име и адрес на предоставящия орган:

Põllumajanduse Registrite ja Informatsiooni Amet Narva mnt 3 Tartu 51009 EESTI/ESTONIA

Интернет страница: http://www.agri.ee/siseriiklikud-toetused

Други сведения: Това съобщение изменя съобщение XA 93/08.

Помощ №: XA 58/09

Държава-членка: Испания

Регион: Principado de Asturias

Наименование на схемата за помощ или име на дружеството получател на индивидуалната помощ: Laboratorio Interprofesional Lechero y Agroalimentario de Asturias (L.I.L.A.).

Правно основание: Convenio de colaboración entre el Principado de Asturias y el Laboratorio Interprofesional Lechero y Agroalimentario de Asturias (L.I.L.A.) suscrito el 7 de abril de 2008 para la realización de los análisis de control lechero oficial. Adenda al citado Convenio de colaboración de 27 de enero de 2009.

Планирани годишни разходи по схемата или общ размер на индивидуалната помощ, предоставена на дружеството: Максималният размер на помощта ще бъде 420 000 EUR за 2009 г.

Максимален интензитет на помощта: До 70 % от разходите за дейността, която ще се развива от получателя.

Дата на въвеждане: От датата на публикуване на регистрационния номер на заявлението за освобождаване на интернет сайта на Генерална дирекция „Селско стопанство и развитие на селските райони“.

Срок на схемата или на предоставената индивидуална помощ: До декември 2009 г.

Цел на помощта: Осъществяване на официални анализи за контрол на млякото в Principado de Asturias като основно средство за генетична оценка на животните за разплод от млекодайни видове и породи, и следователно — основен елемент от програмите за по-качествено животновъдство.

Прилага се следният член от Регламент (ЕО) № 1857/2006:

Член 16 Подпомагане на животновъдния сектор. Допустими разходи: разходи за осъществяване на изследвания за определяне на генетичното качество и продуктивността на животните.

Обхванат сектор(обхванати сектори): Млечно говедовъдство

Име и адрес на органа, предоставящ помощта:

Consejería de Medio Rural y Pesca del Principado de Asturias C/Coronel Aranda, s/n, 4a planta E-33071 Oviedo (Asturias) ESPAÑA

Интернет адрес: Текстът на споразумението за сътрудничество може да бъде намерен на www.asturias.es, на следния адрес:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

Друга информация: —

Luis Miguel ALVAREZ MORALES El director general de ganadería y agroalimentación

Помощ №: XA 59/09

Държава-членка: Обединено Кралство

Регион: Англия — Корнуол.

Наименование на схемата за помощ или име на дружеството получател на индивидуалната помощ: Caradon Hill Area Heritage Project

Правно основание: The National Heritage Act 1980 set up a fund called the National Heritage Memorial Fund (NHMF) as amended by the National Heritage Act 1997 and the National Lottery Act 1993 and 1998.

Планирани годишни разходи за схемата или общ размер на индивидуалната помощ, предоставена на дружеството:

(GBP) Дата Сума Първа година — март 2009 г.—февруари 2010 г. 184,84500 GBP Втора година — март 2010 г.—февруари 2011 г. 87,82800 GBP Трета година — март 2011 г.—февруари 2012 г. 90,17700 GBP Обща сума 362,85000 GBP

Максимален интензитет на помощта: Максималният интензитет на помощта за мерки за техническа помощ ще бъде в размер до 100 % в съответствие с член 15 от Регламент (ЕО) № 1857/2006 на Комисията.

Максималният интензитет на помощта за запазване на традиционния ландшафт ще бъде до 100 %, когато се отпуска субсидия за съхраняването на непроизводствено културно-историческото наследство в съответствие с член 15 от Регламент (ЕО) № 1857/2006 на Комисията. Максималният интензитет на безвъзмездната помощ ще бъде намален в съответствие с процентите, посочени в член 5.3 от Регламент (ЕО) № 1857/2006 на Комисията.

Дата на въвеждане: Схемата ще започне на 18 март 2009 г.

Срок на схемата или на предоставената индивидуална помощ: Схемата ще започне на 18 март 2009 г. и ще продължи три години. Приемането на нови молби ще се преустанови на 1 март 2012 г., като последните дейности ще приключат на 17 март 2012 г. Последното плащане ще се извърши на 1 септември 2012 г.

Цел на помощта: Да се запази и подобри състоянието на важни територии с дива природа, исторически и геоложки/минералогични обекти, както и да се улесни тяхното дългосрочно стопанисване. Тази мярка е в съответствие с член 5 от Регламент № 1857/2006 на Комисията. Когато помощта е за производствени активи, максималният интензитет ще бъде намален в съответствие с процентите, посочени в член 4 от Регламент (ЕО) № 1857/2006 на Комисията.

Програма 2 — Програма за съхранение на околната среда с историческо значение

Всички мерки по тази програма, които ще се реализират на земеделска земя, са включени в настоящото уведомление и са в съответствие с член 5 от Регламент (ЕО) № 1857/2006 на Комисията. Програмата се състои от следните мерки:

Извършване на работи и/или улесняване на работи за подобряване на състоянието и представянето на тези важни исторически обекти и характеристики на ландшафта.

Тези предложения включват контролиране разпространението на орлова папрат и възстановяване й до историческите граници, когато това се случва върху земеделски земи.

Програма 4 — Програма за управление и достъп до земи

Тази програма се реализира както върху земеделски, така и върху неземеделски земи. Елементите на схемата, които ще се реализират на земеделска земя и са включени в настоящото уведомление, са посочени по-долу и са в съответствие с член 5 от Регламент (ЕО) № 1857/2006 на Комисията.

Възстановяване на историческите корнуелски живи плетове/стени като важни характерни особености на ландшафта,

Укрепване на археологическите паметници,

Ръководене на прочистването около археологически обекти.

Също така, схемата е предназначена за специализирани обучения за насърчаване на съответни умения, особено на конкретни умения за управление на съхранението — програма от семинари, за да се даде възможност за обмен на умения, консултации и обратна информация, както и специализирано професионално развитие за собствениците на земя, селскостопански производители, лица с традиционно право на земеползване, и изпълнители в областта на проекта. Тази мярка в съответствие с член 15 от Регламент № 1857/2006 на Комисията.

Програма 1 — Програма за съхранение на природната среда

Проектите „Природна среда“ са предназначени за собственици на земя и селскостопански производители, за да се улесни и подкрепи най-добрата практика за съхранението на местообитанията и видовете. Тя ще включва редица консултантски и образователни мероприятия, свободно достъпни за всички селскостопански производители и собственици на земя в областта на проекта.

Цялата програма обхваща схеми, които ще се реализират върху земеделска земя, и е в съответствие с член 15.

Програма 5 — Програма за устни преводи, образование и обучение

Тази програма се реализира както върху земеделски, така и върху неземеделски земи. Елементите на схемата, които ще се реализират на земеделска земя и са включени в настоящото уведомление, са посочени по-долу и са в съответствие с член 15.

Контролиране на разпространението на плевели

Обучение „Запознаване с археологията“

Програма 3 — Проект „Миннодобивно наследство“

Този проект се реализира върху неземеделска земя и е в рамките на условията на NN 11/2002

Обхванат сектор (обхванати сектори): Схемата се прилага за малки и средни предприятия, които произвеждат селскостопански продукти.

Име и адрес на органа, предоставящ помощта:

Cornwall County Council County Hall Treyew Road Truro Cornwall TR1 3AY ОБЕДИНЕНО КРАЛСТВО

Законовият орган, отговарящ за схемата, е:

Cornwall County Council County Hall Treyew Road Truro Cornwall TR1 3AY ОБЕДИНЕНО КРАЛСТВО

Организацията, ръководеща схемата, е:

Caradon Hill Area Heritage Project Luxstowe House Liskeard Cornwall PL14 3DZ ОБЕДИНЕНО КРАЛСТВО

Интернет адрес/адрес на електронната страница: http://www.cornwall.gov.uk/index.cfm?articleid=6835

Друга информация: Неземеделските мерки, които са част от тази схема, попадат в рамките на условията на NN 11/2002 и следователно са в съответствие с изискванията за държавни помощи.

Допълнителна и по-подробна информация относно условията за кандидатстване и правилата на схемата можете да намерите на дадените по-горе интернет адреси.